दादाजी धुनी वाले बाबा पर चढ़ाया निशान
हजारों श्रद्धालुओं ने लिया कार्यक्रम में भाग
भास्कर संवाददाता | नसरुल्लागंज
क्षेत्र के नर्मदा तटीय धार्मिक स्थल छीपानेर में दादाजी धुनी वाले स्थल पर शुक्रवार को हवन, पूजन कर निशान चढ़ाया गया। कार्यक्रम में नगर व क्षेत्र के अतिरिक्त महाराष्ट्र, राजस्थान, गुजरात, मध्यप्रदेश के बड़ी संख्या में श्रद्धालुओं ने भाग लिया।
दादाजी धुनी वाले स्थल पर बीते 50 वर्षों से माघ मास की पूर्णिमा पर कार्यक्रम आयोजित किए जाते हैं। इसमें प्रतिदिन हवन, पूजन व शांति पाठ का क्रम जारी रहता है। यह क्रम पूरे 15 दिन तक संचालित रहता है।
15 दिन तक लगा मेला
माघ मास की एकम से इस स्थल पर मेले का आयोजन किया जाता है। रात में भजन, कीर्तन के अतिरिक्त संतों के प्रवचन व सांस्कृतिक कार्यक्रमों का भी आयोजन किया जाता है। इसके अतिरिक्त इस स्थल पर पूरे वर्ष भंडारा भी आयोजन जारी रहता है।
श्रीमद् भागवत कथा 29 से होगी शुरू
स्थल पर 29 दिसंबर मंगलवार से श्रीमद भागवत कथा का आयोजन होगा। इसमें कथा वाचक धर्मेंद्र अग्निहोत्री कथा का वाचन करेंगे। कथा का आयोजन नव युवक मंडल कर रहा है। दोपहर 12 बजे से शाम 4 बजे तक कथा आयोजित की जाएगी।
दादाजी धुनी वाले बाबा के यहां हजारों श्रृद्धालुओं ने चढ़ाया निशान।
hin_Deva awa_Deva mar_Deva hin_Deva hin_Deva bho_Deva hin_Deva awa_Deva awa_Deva hin_Deva